सगाई छोड़कर युवती पहुंची पुलिस थाने, बोली-मुझे अभी और पढ़ना है
मैं अभी और पढ़ना चाहती हूं। लेकिन पिताजी नहीं मान रहे।उन्होंने मेरी शादी पास के एक गांव में तय कर दी है। आज मेरी सगाई है। मैं शादी नहीं करना चाहती इसलिए घर से भाग आई हूं। ये शिकायत सुरखी के बिदवांस गांव से आई एक 23 वर्षीय युवती छोटी लोधी ने महिला थाना प्रभारी उमा आर्य से की।
छोटीबाई का कहना था कि मैं गौर विवि से पीजी कर रही हूं। पिता माखनसिंह लोधी ने ब्याह गांव रामटेके में कर दिया है। छोटी बाई की आगे पढ़ने की जिद में उसकी छोटी बहन का पूरा सपोर्ट था। इसलिए वह भी उसके साथ आ गई। छोटी बहन ने बताया कि पिताजी अगर यूं ही बडी बहन का विवाह कर देंगे तो मुमकिन है कि अगले साल मेरा भी ब्याह कर दें। जबकि मैं अभी कक्षा 12 वीं में पढ़ रही हूं। टीआई ने लड़कियों के मां-बाप को बुला लिया। पिता ने कहा कि गांव का मामला है, लड़की को बहुत पढ़ा लिया। इस पर बेटी ने कहा कि जब तक पीजी कंपलीट नहीं हो, मेरी शादी नहीं की जाए। पिता ने बेटी की बात मान ली और उसने शादी कैंसिल कर दी।
hin_Deva hin_Deva hin_Deva